Taimyra

Taimyra () – upė Rusijoje, šiaurės Sibire, Taimyro pusiasalyje. Prasideda Byrangos kalnuose, aukštupyje vadinama Aukštutine Taimyra (Верхняя Таймыра). Pradžioje teka į pietus pelkėtu slėniu, vėliau pasuka į šiaurės rytus. Prateka Taimyro ežerą. Už jo vadinama Žemutine Taimyra (Нижняя Таймыра). Teka į šiaurę, įteka į Karos jūros Taimyro įlanką. Sudaro estuariją.

Užšąla rugsėjo viduryje, atitirpsta birželį. Taimyroje gausu žuvų: omulių, muksunų, nelmų, seliavų, šalvių. 

 Šaltiniai 

Kategorija:Rusijos upės